id en id en en en en en id en en en en id pl en en en id id id ms en en id en en id ms id ms ms ms en id id ms id ms id id id id id en id en en en id en id en ms en id id id ms id ms id id en en en en en en id ms ms id en en en en en en en en en en en es en en en en en
"Ini Adalah Pencerobohan Depan Mata"- Kata Ahli Parlimen Tentang Kehadiran Kapal China - Defence Security Asia
Bercakap di Parlimen ketika sesi perbahasan menjunjung titah Yang Di-Pertuan Agong hari ini, ahli parlimen Sibuti berkata, kerajaan perlu mengambil tindakan untuk menangani pencerobohan kapal-kapal pengawal pantai China itu serta kapal lain daripada negara itu.
By admin Last updated Sep 20, 2021
(DEFENCE SECURITY ASIA) – Seorang anggota Parlimen Gabungan Parti Sarawak (GPS-Sibuti) Lukanisman Awang Sauni mempersoalkan tindakan kerajaan yang seolah-olah “tidak berbuat apa-apa” terhadap pencerobohan kapal-kapal pengawal pantai China di perairan Sarawak.
Bercakap di Parlimen ketika sesi perbahasan menjunjung titah Yang Di-Pertuan Agong hari ini, beliau, kerajaan perlu mengambil tindakan untuk menangani pencerobohan kapal-kapal pengawal pantai China itu serta kapal lain daripada negara itu.
“Apakah ia bukan pencerobohan, ini adalah pencerobohan depan mata. Mana boleh kita tengok sahaja,” kata anggota Parlimen itu.
Malah, Yang Di-Pertuan Agong di dalam titahnya ketika perasmian Parlimen beberapa hari lepas mahukan sempadan negara sentiasa dijaga.
Beliau berkata, pada ketika ini kapal-kapal pengawal pantai China melakukan pencerobohan di sekitar perairan sekitar Beting Patinggi Ali.
Beting Patinggi Ali dan kedudukannya di perairan Sarawak.
“Apa yang membimbangkan saya adalah kapal-kapal pengawal pantai China berada hampir dengan  aset penting negara seperti FPSO (Floating Production Storage and Offloading) di Blok SK10.”
“Jelas kekerapan (pencerobohan) kapal-kapal pengawal pantai China ini adalah bertujuan mengintai kekayaan sumber minyak dan gas yang terdapat di perairan Satawak, terutamanya di terumbu-terumbu, perairan dan kawasan seperti James Shoal,” kata Lukanisman dalam perbahasan itu.
Anggota Parlimen Sibuti itu berkata, Blok SK10 mempunyai lapangan-lapangan minyak seperti Helang dan Layang yang terletak hanya kira-kira 70km daripada daratan Miri, berbanding kira-kira 2,000km daripada Tanah Besar China.
Pada akhir Mei tahun ini kata, sebanyak 16 buah pesawat tentera telah menceroboh Zon Maritim Malaysia (ZMM) dan melalui ruang udara di Beting Patinggi Ali.
Pada Julai lepas, kapal penyelidik lautan China, “Xiang Yang Hong 10” kini dikatakan berada di perairan utara Gugusan Terumbu Raja Jarum (North Luconia Shoals) di dalam perairan Zon Ekonomi Eksklusif (ZEE) Malaysia.
Gugusan Terumbu Raja Jarum atau North Luconia Shoals mengandungi Tripp Reef (Terumbu Lintong), Buck Reef (Terumbu Linggir) dan Aitken Reef (Terumbu Dato Landih).
Terumbu lain ialah Hardie Reef (Terumbu Asun), Hayes Reef (Terumbu Lang Ngindang), Moody Reef (Terumbu Permaisuri), Friendship Shoal (Beting Rentap) dan Seahorse Breakers (Hempasan Dang Ajar).
Kehadiran kapal penyelidik “Xiang Yang Hong 10” di perairan ZEE Malaysia itu berlaku tidak lama selepas 16 buah pesawat tentera China menceroboh Zon Maritim Malaysia pada 31 Mei lepas dan pencerobohan berterusan kapal-kapal pengawal pantai China di Beting Patinggi Ali (Luconia Shoals).
Pada tahun 2015, kapal “Xiang Yang Hong 10” dengan peralatan dipanggil “bathyscapes” (alatan untuk memeta dasar laut) telah menghabiskan masa selama beberapa bulan untuk melakukan kajian di Lautan Hindi terutamanya berkenaan sumber-sumber mineral di dasar laut.
Pada 2017, kapal itu dilaporkan kembali ke Lautan Hindi untuk melakukan lebih banyak kajian dan penyelidikan tentang mineral dasar laut.
— DEFENCE SECURITY ASIA
admin 2205 posts 0 comments
Australia “Bimbang” Kemampuan Kapal Selam Perancis Tangani Ancaman China
Kapal Selam Nuklear Amerika Lancar Peluru Berpandu Balistik, “Show Of Force” Kepada China?
You might also like More from author
Thailand Pertingkat Pesawat Gripen C/D Miliknya, Pastikan “Lebih Berbisa”
Syarikat Pertahanan Amerika Bimbang Kewujudan Kilang Jagung Milik China
China Sukar Dapatkan Juruterbang Kapal Pengangkut Pesawat?
Amerika Mahu Lanjut Usia Pesawat Pengebom B-52 Ke 100 Tahun
Find Us On Facebook
Thailand Pertingkat Pesawat Gripen C/D Miliknya, Pastikan “Lebih Berbisa”
Syarikat Pertahanan Amerika Bimbang Kewujudan Kilang Jagung Milik China
China Sukar Dapatkan Juruterbang Kapal Pengangkut Pesawat?
Amerika Mahu Lanjut Usia Pesawat Pengebom B-52 Ke 100 Tahun
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.